**A 2015. november 12-i rendes képviselő-testületi ülés határozatai**

**87 – 96**

**87/2015.(XI. 12.) számú határozat** (6 igen egyhangú szavazattal)

Rád Községi Önkormányzat Képviselő-testülete a 2015. november 12-i rendes képviselő-testületi ülés napirendjét az alábbiak szerint fogadja el:

1./ A helyi kommunális adó mértékének változása (10/2015.(XI. 12.) rendelet)

Előterjesztő: Rutkai Róbert aljegyző

2./Tájékoztató Rád Község Önkormányzata 2015. évi költségvetésének háromnegyedévi teljesítéséről.

Előterjesztő: Lieszkovszki Gábor polgármester

3./ Az „Együtt a gyermekekért” Nonprofit Közhasznú Gyermekjóléti és Családsegítő Szolgálattal kötött megállapodás aktualizálása

Előterjesztő: Lieszkovszki Gábor polgármester

4./ Napközi-otthonos Óvoda névhasználatának – Alapító Okiratának – felülvizsgálata

Előterjesztő: Lieszkovszki Gábor polgármester

5./ Pest megye önálló régióvá válásának kezdeményezése

Előterjesztő: Lieszkovszki Gábor polgármester

6./ Településért Díj 2015. évben

Előterjesztő: Lieszkovszki Gábor polgármester

7./ A 2015. évi Közmeghallgatás előkészítése, időpontjának és témáinak aktualizálása

Előterjesztő: Lieszkovszki Gábor polgármester

Határidő: 2015. november 12.

Felelős: Lieszkovszki Gábor polgármester

1./ A helyi kommunális adó mértékének változása (10/2015.(XI. 12.) rendelet)

**88/2015.(XI. 12.) számú határozat** (2 igen 4 nem szavazattal)

Rád Községi Önkormányzat Képviselő-testülete a magánszemélyek helyi kommunális adója mértékének emelésére előterjesztett eredeti határozati javaslat, módosító indítványa alapján a kommunális adó éves mértékét 2016. január 1-től a lakóingatlanokra vonatkozóan 10 000 Ft/év, a beépítetlen telkekre vonatkozóan 16 000 Ft/év összegre emeli.

Felhívja a jegyzőt, hogy az erre vonatkozó rendelettervezetet készítse el és terjessze elő a 2015. november 26-ai rendes képviselő-testületi ülésre.

Határidő: 2015. november 26.

Felelős: Lieszkovszki Gábor polgármester

A módosító határozati javaslatot elvetette a Képviselő-testület.

**89/2015.(XI. 12.) számú határozat** (3 igen 3 nem szavazattal)

Rád Községi Önkormányzat Képviselő-testülete a magánszemélyek helyi kommunális adójának mértékét 2016. január 1-től a lakóingatlanokra és beépítetlen telkekre vonatkozóan egységesen 12 000 Ft/év összegre emeli. Felhívja a jegyzőt, hogy az erre vonatkozó rendelettervezetet készítse el és terjessze elő a 2015. november 26-ai rendes képviselő-testületi ülésre.

Határidő: 2015. november 26.

Felelős: Lieszkovszki Gábor polgármester

Az előterjesztett határozati javaslatot nem szavazta meg a Képviselő-testület.

2./Tájékoztató Rád Község Önkormányzata 2015. évi költségvetésének háromnegyedévi teljesítéséről.

**90/2015.(XI. 12.) számú határozat** (6 igen egyhangú szavazattal)

Rád Községi Önkormányzat Képviselő-testülete, Rád Község Önkormányzata 2015. évi költségvetésének háromnegyedévi teljesítéséről készített pénzforgalmi beszámoló adatait megismerte és tudomásul véve elfogadta.

Határidő: 2015. november 12.

Felelős: Lieszkovszki Gábor polgármester és Szunter Tiborné pénzügyi főtanácsos

3./ Az „Együtt a gyermekekért” Nonprofit Közhasznú Gyermekjóléti és Családsegítő Szolgálattal kötött megállapodás aktualizálása

**91/2015.(XI. 12.) számú határozat** (6 igen egyhangú szavazattal)

Rád Községi Önkormányzat Képviselő-testülete az egyes szociális gyermekvédelmi tárgyú törvények módosításáról szóló 2015. évi CXXXIII. törvény előírásaira és Váchartyán Község Önkormányzata Képviselő-testületének 105/2015.(X. 22.) számú határozatára figyelemmel 2016. január 1. napjától Ellátási Szerződést köt a Veresegyház Kistérség Esély Szociális Alapellátási Központtal, a Váchartyán község illetékességi területén történő családsegítési és gyermekjóléti feladatok ellátására.

Határidő: 2015. november 30.

Felelős: Lieszkovszki Gábor polgármester

**92/2015.(XI. 12.) számú határozat** (6 igen egyhangú szavazattal)

Rád Községi Önkormányzat Képviselő-testülete az egyes szociális gyermekvédelmi tárgyú törvények módosításáról szóló 2015. évi CXXXIII. törvény előírásaira figyelemmel 2016. január 1. napjától Ellátási Szerződést köt az „Együtt a gyermekekért” Nonprofit Közhasznú Gyermekjóléti és Családsegítő Szolgálattal, a Rád község illetékességi területén történő családsegítési és gyermekjóléti feladatok ellátására.

Határidő: 2015. november 30. Felelős: Lieszkovszki Gábor polgármester

4./ Napközi-otthonos Óvoda névhasználatának – Alapító Okiratának – felülvizsgálata

**93/2015.(XI. 12.) számú határozat** (6 igen egyhangú szavazattal)

Rád Községi Önkormányzat Képviselő-testülete – figyelemmel a **Magyar Államkincstár Budapesti és Pest Megyei Igazgatóság Államháztartási Iroda a köznevelési intézmények névhasználatának felülvizsgálatára – módosítja a település Napközi-otthonos Óvoda költségvetési szerv Alapító Okirata**

**1. pont szerinti neve sorában, az intézmény elnevezését,** Rádi Napközi-otthonos Óvoda elnevezésre,

2. pont székhelye adatnál a 2613 Rád, Rákóczi u. 2/a székhely címmel megegyező telephely: 2613 Rád, Rákóczi u. 2/a szöveget pedig törli.

Fenntartóként megállapítja, hogy az intézmény Alapító Okirata nem tartalmaz a nemzeti köznevelésről szóló 2011. évi CXC. törvény 84. §-a alapján átszervezésnek minősülő adatot.

A Képviselő-testület a fenti két pont módosított szövegét tartalmazó módosító okiratot és azzal egységes szerkezetű Alapító Okiratot elfogadja és felhívja a polgármestert azok a jogszabályi előírásoknak megfelelő módon és formában történő rögzítésére és a **Magyar Államkincstár Budapesti és Pest Megyei Igazgatóság Államháztartási Iroda részére történő megküldésre.**

Határidő: 2015. november 30.

Felelős: Lieszkovszki Gábor polgármester

5./ Pest megye önálló régióvá válásának kezdeményezése

**94/2015.(XI. 12.) számú határozat** (6 igen egyhangú szavazattal)

Rád Községi Önkormányzat Képviselő-testülete Pest megye társadalmi-gazdasági fejlődése érdekében támogatja Pest megye önálló NUTS 2-es régióvá válását.

Felkéri a polgármestert, hogy jelen támogató határozatot továbbítsa Pest Megye Önkormányzata részére.

Határidő: 2015. november 16.

Felelős: Lieszkovszki Gábor polgármester

6./ Településért Díj 2015. évben

**95/2015.(XI. 12.) számú határozat** (6 igen egyhangú szavazattal)

Rád Községi Önkormányzat Képviselő-testülete a Szervezeti és Működési Szabályzata 63. §-a szerinti cím adományozásával összefüggő rendelkezéseket, a Településért Emlékérem adományozásának szabályaival kívánja kiegészíteni, amely előterjesztésére hívja fel az aljegyzőt.

Határidő: 2015. november 30.

Felelős: Rutkai Róbert aljegyző

7./ A 2015. évi Közmeghallgatás előkészítése, időpontjának és témáinak aktualizálása

**96/2015.(XI. 12.) számú határozat** (6 igen egyhangú szavazattal)

Rád Községi Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény 54. §-a is figyelemmel 2015. november 26-án délután 17 órakor rendes képviselő-testületi ülésen tart Közmeghallgatást a Rádi Községházán.

A Közmeghallgatás témái:

1./ Tájékoztató a rádi szennyvízközmű beruházás befejezéséről.

2./ Értékelés a 2014. – 2019. évekre elfogadott Ciklusprogram első évéről.

3./ Tájékoztatás a 2016. évi önkormányzati költségvetés előkészítéséről.

Határidő: 2015. november 26.

Felelős: Lieszkovszki Gábor polgármester